Перу Миогу
Милият ми е угрижен…

Превод от португалски: Симеон Хаджикосев, 1984

chitanka.info

Милият ми е угрижен,

от любов по мен гори,

сякаш е елен, улучен

нейде в кралските гори.

Милият ми е угрижен,

майко, болен е от страст,

сякаш е елен, пронизан

в царски лов до някой храст.

И така бил той съсипан,

че не вижда милост в мен,

та в морето най-дълбоко

щял да скочи някой ден.

— Ей, внимавай, дъще моя,

стари хитрини са те;

на несретник се преструва,

докато те уплете.

Да, внимавай, дъще моя,

знам го аз, не съм дете:

на нещастник се преструва,

докато те уплете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.